Prisutdelingen er i regi av Den europeiske kringkastingsunionen (EBU), den 56. utdelingen så langt. TV-serien Nobel fra Monster og NRK var nominert til beste TV-drama.

NETT-TV: Se hele Nobel-serien her

De konkurrerte mot tre britiske serier, inkludert gigantsuksessen The Crown fra Netflix. De to andre var The Night Manager fra BBC og The Young Pope fra HBO.

– En ærlig seier

Håkon Briseid, daglig leder Monster Scripted, sier prisen var uventet, men en desto større ære.

– At vi som den eneste ikke-engelskspråklige serien i konkurransen vinner, beviser at man ved å lage ærlige historier for sitt lokale publikum kan nå langt utenfor landets grenser. Dette var en ærlig seier, det vet vi etter å ha snakket med konkurrentene. De var skuffet.

«Helene sjekker inn» på pallplass

Helene Sandvigs program fikk 3.plass i klassen Beste Format.

Prosjektleder for formater i NRK, Ole Hedemann, er strålende fornøyd:

– For en kveld. Ikke bare vant Nobel, men vårt hjertevarme format «Helene sjekker inn» fikk 3. Plass i EBU-konkurransen om Beste Format.

Han sender gratulasjoner videre til Helene Sandvig og gjengen som har jobbet med programmet.

– Vi har lenge tenkt at dette er et format i verdensklasse, og i kveld kom beviset.

NETT-TV: Se «Helene sjekker inn»

Ærespris til 91-åring

FremantleMedia og TVNorge sitt konsept Lost in Time var nominert i en helt ny kategori for Rose d'Or, beste virtual reality-konsept. De tapte for franske The Enemy 2. Også danske

At Anton's Home og canadiske Halcyon var nominert der.

Årespris-vinner Angela Lansbury. Foto: Casey Curry / AP

Skuespilleren Angela Lansbury, mest kjent i Norge for Murder She Wrote-krimserien som gikk på NRK under navnet Jessica Fletcher, fikk årets ærespris. 91-åringen er imidlertid

fortsatt i jobb og såpass opptatt at hun mottok prisen på avstand i Los Angeles.

Mika danket ut Simon

Blant vinnerne var for øvrig den britiske artisten Mika, som seiret i kategorien beste underholdningsprogram for enmannsshowet Casa Mika. Han danket blant annet ut Simon

Cowells Britain's Got Talent. Mika hadde sin glansperiode som popartist for om lag ti år siden med hitlåter som Relax take it easy og Grace Kelly.

EBU introduserte i år tre nye kategorier, beste TV-film, barne- og ungdomsprogram og virtual reality, for å gjenspeile dagens trender. Mer enn 430 titler fra over 160 kringkastere og produksjonsselskaper ble sendt inn i år, og blant de 40 nominerte til ti priser var det 13 ulike opphavsland.